Komîteya Dîplomasî ya PKKyî  eşkerayîya Çavuşogluyî ya 'PKK wazeno Hewlêrî bifîno dest' sey 'bêçareyîye  îfade kena' name kerde û vat: ''Rojdemêko sey Îşxalkerdişê Hewlêrî têna beno ke bibo planê mekanîzmaya taybete ya şerî ya Tirkîya.''
Eşkerayîye de ca dîya nînan:
''Îşxalê Tirkîya yo ke 16ê hezîrane de Herêmanê Pawitişî yê Medya ra vera Heftanînî yo ke herra Başûrê Kurdîstanî de yo ame destpêkerdene, dewam keno. Prosesê îşxalî de PDKyî eşkera-nimite paştî daye îşxalî ke heme dinya naye vînena. PDK seba ke hêrişê dewleta tirke yê vera Heftanîn, Şingal û Mexmûrî  meşrû bikero, sebebê hêrişî sey gerîlayanê azadîye yê PKKyî ramojneno. Heme eşkerayîye ci semedê nimitişê paştdayîşê eşkera-nimite yê îşxalî yê. Heqê PKK û gerîlayanê azadîyê yê Kurdîstanî esto ke heme Kurdîstan de têkoşîn bikerê. PKK qet hêzêko Kurdîstanî îşxal keno meşrû nêvîneno û vera ci têkoşînkerdişî sey stratejîya esasî hesibneno. Senî ke heme rêxitinê kurdan eşkenê Kurdîstan de têkoşîn bikerê, PKK zafêr eşkeno.
PDK semedê PKKyî yo ke heqê şarê kurdî paweno, vano zirar dano destkewteyanê şarê kurdî ke na propagandaya xelete ya. PKK temînanê heme destkewteyanê Kurdîstanî yo. PDK bi serran vera kolonyalîzmî xoverdayîşê  pêşmergeyan rayra berd. Eke ewro vano xoverdayîşê pêşmergeyan xeleto gerek naye eşkera bikero. Eke xoverdayîşê pêşmergeyan raşte vîneno, o wext wa  sîyasetê xelet û sîyakerdişî yê vera xoverdayîşê gerîlayanê azadîye red bikero.
Wexto ke DAÎŞî hêrişê Şingal û Mexmûrî kerd, înanê ke gerîlayî semedê têkoşînî dawet kerdî, ewro nêeşkenê vajê vera Tirkîya têkoşînkerdiş xelet o.
Hewlêr paytextê Başûrê Kurdîtanî yo. Silêmanî zî bajerê diyînî yê ci yo. Hem şarê nê bajaran hem zî yê heme Başûrê Kurdîstanî têkoşînê PKKyî û gerîlayanê azadîye rê hurmet keno û înan rê sempatîya înan esta. Rojdemêko sey Îşxalkerdişê Hewlêrî têna beno ke bibo planê mekanîzmaya taybete ya şerî ya Tirkîya. Sey PKK hedefê ma îşxalkerîya Tirkya Kurdîstanî ra raqkilnayîş û azadkerdişê Kurdîstanî yo.
Kayê Tirkîyaya dişmenê kurdan nika ra veng vejîya. Sere de Hewlêr û Silemanî heme Başûrê Kurdîstanî de mehkum bi. Nê esasî de ma veng danê ke heme partîyê kurdan û şarê ma,  êyê ke eşkera ya zî nimete dewleta tirke rê paştgêrîye kenê, wa vera înan tewir bigerê.''
